open-index/open-wikipedia-markdown huggingface dataset:
Matt Weston

**Matt Weston** (g. 1997 m. balandžio 2 d. Redhilis, Sario grafystė) – Jungtinės Karalystės skeletonininkas, pasaulio čempionas.

## Biografija
2020 m. debiutavo 2020 m. pasaulio bobslėjaus ir skeletono čempionate, kuriame užėmė 15-ą vietą. 2021 m. Weston pirmą kartą laimėjo pasaulio taurės etapą Insbruke.

Savo debiutinėse 2022 m. žiemos olimpinėse žaidynėse Pekine britas vyrų varžybose užėmė 15-ą vietą.

2023 m. pirmą kartą tapo Europos čempionu. 2023 m. pasaulio bobslėjaus ir skeletono čempionate britas laimėjo visus keturis etapus ir pirmą kartą tapo pasaulio čempionu.

Skeletono varžybose 2026 m. žiemos olimpinių žaidynių metu Weston laimėjo du aukso medalius. Sportininkas iškovojo auksą vyrų skeletono varžybose laimėjęs visus keturis nusileidimus. Pirmą kartą vykusiose mišrių komandų varžybose poroje su Tabitha Stoecker pelnytas aukso medalis.

## Šaltiniai

## Nuorodos
* IBSF svetainėje
Birutė Kapustinskaitė

**Birutė Kapustinskaitė** (g. 1989) – Lietuvos dramaturgė, rašytoja, scenaristė.

## Biografija
Savo kūrybą pristato tarptautinėse dirbtuvėse, festivaliuose ir konferencijose. Dirba prie kino ir teatro projektų.

Ryškiausias kūrinių bruožas – gyvi veikėjų charakteriai bei tarp jų užgimstantys saviti, lengvu natūralumu patraukiantys dialogai.

LMTA Kino ir televizijos katedros docentė, Kino dramaturgijos kurso vadovė. VU Komunikacijos fakulteto lektorė.

## Kūryba
### Teatre
* 2016 Dvi su puse minutės. Rež. Paulius Markevičius. Nepriklausomas projektas.
* 2017 Terapijos. Rež. Kirilas Glušajevas. OKT
* 2018 Audioserialas Šiaurės miestelis. Rež. Ričardas Matačius, garso įrašų rež. Paulius Markevičius. Bilietų nėra.
* 2018 Niekada nežinai. Rež. Monika Klimaitė. „Taško“ teatras.
* 2018 Vietiniai. Rež. Paulius Markevičius. KNDT.

### MMlab
* 2018 Signalai. Rež. Paulius Markevičius.
* 2020 Ženklai. Rež. Paulius Markevičius.
* 2021 Šokis objektui ir vaikui. Chor. Greta Grinevičiūtė.

### Kine
* 2014 Geriausias skyriuj. Rež. Akvilė Galežiūtė.
* 2014 Marijos nebuvo. Rež. Akvilė Gelažiūtė.
* 2014 Kelių eismo taisyklės. Rež. Marija Stonytė.
* 2014 Anglijos karalienė pagrobė mano tėvus. Rež. Ernestas Jankauskas.
* 2016 Žmonės, kuriuos pažįstam. Rež. Tomas Smulkis.
* 2019 Čia buvo saša. Rež. Ernestas Jankauskas.

## Įvertinimas
* 2018 m. Už pjesę “Terapijos” (rež. Kirilas Glušajevas) pelnė Auksinį scenos kryžių.
* 2019 m. Obanės kino festivalyje (D’Aubagne Film Festival) gavo apdovanojimą už geriausią scenarijų (Čia buvo Saša).
* 2022 m. LR KM Jaunojo kūrėjo premija už aktyvią, išskirtinę kūrybinę ir edukacinę veiklą šiuolaikinio kino ir teatro meno srityse.

## Šaltiniai
Šackas (Puchavičai)

**Šãckas**  (, ) – agromiestelis vidurio Baltarusijoje, 32 km į šiaurės vakarus nuo Marjina Horkos. Apylinkės centras.

## Istorija

XIX a. buvo miestelis ir dvaras, Ihumeno apskrities Šacko valsčiaus centras.

## Šaltiniai
Lukomlis

**Lùkomlis** (, ) – agromiestelis šiaurės Baltarusijoje, Lukomlio ežero šiaurės rytinėje pakrantėje. Apylinkės centras.

## Istorija

XIX a. buvo miestelis ir dvaras Siano apskrityje, veikė Lukomlio valsčius.

## Šaltiniai
Haradokas (Gluskas)

**Haradokas** (, ) – kaimas pietryčių Baltarusijoje, 17 km į šiaurę nuo Hlusko, prie Ptičės upės.

## Istorija

XIX a. buvo kaimas, Babruisko apskrities Haradoko valsčiaus centras.

## Šaltiniai
Esmonai

**Esmonai** (, ) – kaimas rytų Baltarusijoje, 15 km į šiaurės vakarus nuo Bialyničų.

## Istorija

XIX a. buvo Barysavo apskrities miestelis, Esmonų valsčiaus centras.

## Šaltiniai
Berazino (Dokšica)

**Berazino** (, ) – kaimas šiaurės Baltarusijoje, 31 km į rytus nuo Dokšicos. Apylinkės centras.

## Istorija

XIX a. buvo miestelis Barysavo apskrityje, Berazino valsčiaus centras.

## Šaltiniai
Piasočnajė

**Piasočnajė** (, ) – agromiestelis pietvakarių Baltarusijoje, 26 km į šiaurę nuo Kapyliaus, dešiniajame Nemuno krante pačiame jo aukštupyje.

## Istorija

XIX a. buvo miestelis ir dvaras Ihumeno apskrities Mahilnos valsčiuje.

## Šaltiniai
Lipenis

**Lipenis** (, ) – agromiestelis rytų Baltarusijoje, 20 km į šiaurės rytus nuo Asipovičų.

## Etimologija

Iš pradžių miestelis vadinosi ***Chalujai*** (, ). 1920 m. jis pervadintas ***Lipeniu*** – vasarą, kai žydėjo *liepos*.

## Istorija

XIX a. buvo kaimas ir miestelis Ihumeno apskrities Paharelajės valsčiuje.

## Šaltiniai
Yoon Suk Yeol

**Jun Sokjolas** (, g. 1960 m. gruodžio 18 d. Seule) – Pietų Korėjos teisininkas, politikas, buvęs generalinis prokuroras (2019–2021 m.), buvęs šalies prezidentas (2022–2025 m.).

## Biografija

Gimė 1960 m. Seule, akademikų šeimoje. 1983 m. Seulo nacionaliniame universitete baigė teisės bakalauro studijas, o 1988 m. ten pat įgijo teisės magistro laipsnį. Nuo 1994 su pertraukomis dirbo Tegu, Busano, Seulo ir kitose prokuratūrose. Prisidėjo prie apkaltos buvusiai prezidentei Pak Kinhė rengimo. 2019–2021 m. ėjo šalies generalinio prokuroro pareigas. 2021 m. iškėlė siekį kandidatuoti prezidento rinkimuose, kuriuos nedidele persvara laimėjo 2022 m. kovą.

## Prezidentavimas

Jun Sokjolas prezidento pareigas pradėjo eiti 2022 m. gegužės 10 d. Vienas iš pirmųjų daug visuomenės dėmesio sulaukusių sprendimų buvo prezidento rezidencijos perkėlimas iš ilgus metus tam naudoto komplekso, vadinamo *Mėlynuoju namu*, į Gynybos ministerijai priklausantį pastatą Seulo šiaurėje.

Savo kadencijos pradžioje Jun Sokjolas išsakė siekius stiprinti Pietų Korėjos santykius su JAV, siekti draugiškesnių ryšių su Japonija ir išlaikyti griežtą poziciją Šiaurės Korėjos atžvilgiu.

2023 m. liepos 11–12 d. lankėsi Lietuvoje, dalyvavo NATO viršūnių susitikime, susitiko su prezidentu Gitanu Nausėda.

2024 m. gruodžio 3 d. Jun Sokjolas, apkaltinęs opoziciją simpatijomis Šiaurės Korėjai ir antivalstybine veikla paralyžiuojant valdžią, paskelbė nepaprastąją karo padėtį.

2025 m. balandžio 4 d. Konstitucinis Teismas vienbalsiai patvirtino Nacionalinės Asamblėjos sprendimą dėl Sokjolo apkaltos, oficialiai nutraukdamas jo prezidento kadenciją.
## Šaltiniai

|-
Astrašycki Haradokas

**Astrašýcki Haradòkas** (, ) – agromiestelis vidurio Baltarusijoje, 24 km į šiaurę nuo Minsko, prie Astrošycų kaimo. Apylinkės centras. Veikia vidurinė mokykla, ligoninė, kultūros namai, yra cerkvė, koplyčia, žydų kapinės, sinagoga, Tiškevičių dvaras.

## Istorija

XIX a. buvo Minsko apskrities miestelis ir dvaras, Astrašycki Haradoko valsčiaus centras.

## Šaltiniai
5 centimetrai per sekundę

**5 centimetrai per sekundę** () – 2007 m. japonų romantinis animė filmas, kurio scenarijų parašė ir režisavo Makoto Shinkai. Filmo premjera įvyko 2007 m. kovo 3 d. Filmas susideda iš trijų dalių, kurių kiekviena seka tam tikrą pagrindinio veikėjo gyvenimo laikotarpį ir jo santykius su aplinkinėmis merginomis. 

2007 m. „Asia Pacific Screen Awards“ filmą pripažino geriausiu metų animaciniu filmu. 2007 m. lapkritį pasirodė romanas paremtas filmu, o 2010 m. – Seike Yukiko iliustruota manga.

## Kūrimas
Makoto Shinkai teigė, kad, kitaip nei ankstesniuose jo darbuose, šiame filme nebus fantastikos ar mokslinės fantastikos elementų. Vietoj to filme bandoma parodyti tikrąjį pasaulį iš kitos perspektyvos. Shinkai filme tikroviškai parodoma, su kokiais sunkumais susiduria daugelis žmonių: laikas, erdvė, žmonės ir meilė. Pavadinimas „5 centimetrai per sekundę“ kilo iš greičio, kuriuo krenta sakurų žiedlapiai, o žiedlapiai metaforiškai atspindi žmones, primena gyvenimo lėtumą ir tai, kad žmonės dažnai pradeda gyvenimą kartu, bet pamažu išsiskiria. Tai pirmas kartas, kai Shinkai glaudžiai bendradarbiavo su visu animatorių ir menininkų kolektyvu.

## Garso takelis
Kaip ir ankstesniuose Shinkai darbuose, šio filmo garso takelį sukūrė Tenmon. Filmo pabaigos daina – „One More Time, One More Chance“.

## Išleidimas
Pirmoji filmo dalis 2007 m. vasario 16–19 d. buvo rodoma „Yahoo! Japan“ svetainėje „Yahoo! Premium“ nariams. 2007 m. kovo 3 d. įvyko pilnametražio filmo premjera kino teatre „Cinema Rise“ Šibujoje, Tokijuje.

2007 m. liepos 19 d. filmas išleistas DVD formatu. 2008 m. balandžio 18 d. išleista filmo „Blu-ray“ versija.

## Kritika
Ateities kino festivalyje filmas laimėjo „Lancia Platinum“ didįjį prizą už geriausią animacijos ar specialiųjų efektų filmą. 2007 m. „Asia Pacific Screen Awards“ apdovanojimuose jis pelnė geriausio animacinio filmo apdovanojimą. 2007 m. liepos 18–24 d. riboto tiražo filmo DVD užėmė 3-iąją vietą „Tohan“ topuose, o įprastas filmo leidimas – 7-ąją. 2008 m. tai buvo ketvirtas pagal populiarumą „Blu-ray“ filmas Japonijoje.

## Nuorodos

* **. IMDB
* *[https://www.rottentomatoes.com/m/5_centimeters_per_second Byōsoku Go Senchimētoru]*. Rotten Tomatoes
* *[https://www.boxofficemojo.com/title/tt0983213/ Byōsoku Go Senchimētoru]*. Box Office Mojo

## Išnašos
Paharelajė

**Paharelajė** (, ) – kaimas vidurio rytų Baltarusijoje, 36 km į šiaurę nuo Asipovičų.

## Istorija

XIX a. buvo kaimas, Ihumeno apskrities Paharelajės valsčiaus centras.

## Šaltiniai
Palonka

**Palonka** (, ) – kaimas vakarų Baltarusijoje, 20 km į vakarus nuo Baranovičių. Apylinkės centras.

## Istorija

XIX a. buvo Naugarduko apskrities miestelis ir dvaras Naujosios Myšos valsčiuje.

## Šaltiniai
Svajatyčai

**Svajatyčai** (, ) – kaimas pietvakarių Baltarusijoje, 16 km į šiaurės rytus nuo Liachavičų.

## Istorija

XIX a. pabaigoje minimi kaip miestelis ir dvaras Naugarduko apskrities Daravos valsčiuje. Tuo metu jame gyveno 600 žmonių.

## Šaltiniai
Voinivka (Liubešivas)

**Voinivka** () – buvusi gyvenvietė šiaurės vakarų Ukrainoje, 18 km į rytus nuo Liubešivo, kelyje tarp Sudčės ir Berezna Volios.

## Istorija

XIX a. buvo mažas miestelis Pinsko apskrities Kuchicka Volios valsčiuje.

## Šaltiniai
Ikuto Gomi

**Ikutas Gomis** (*Ikuto Gomi*, 五味 郁登 ; g. 2002 m. gegužės 9 d.) – Japonijos futbolininkas, puolėjas, vingeris.

## Karjera
Ikuto Gomi futbolo paslapčių sėmėsi vienoje geriausių Japonijoje „Vissel“ akademijoje,

### FK „Metta“
2021 m. sezone persikėlė į Latviją. Atstovavo „Metta” klubui, rungtyniavusiame aukščiausioje lygoje.

### FK „Tukums“
2022 m. karjerą tęsė Latvijoje. Atstovavo „Tukums” klubui, rungtyniavusiame aukščiausioje lygoje.

### DFK „Dainava“
2023 m. sausio 27 d. pranešta apie pirmąjį „Dainavos“ klubo naujoką. Rungtyniavo tryliktu numeriu pažymėtais marškinėliais.

2023 m. kovo 4 d. debiutavo A lygos rungtynėse prieš „Hegelmann“ klubas. Varžovai palaužė dzūkus  rezultatu 3:0.

2023 m. liepos 14 d. tapo žinoma, kad japonas palieka klubą. A lygoje sužaidė dešimt rungtynių.

### [[FS Jelgava]]
2023 m. vasarą persikėlė į Latviją ir atstovavo FS Jelgava. 2023 m. rugpjūčio 26 d. pasižymėjo įvarčiu rungtynėse prieš „Tukums“ klubą. Jelgavos ekipa rezultatu 2-0 nugalėjo varžovus. 2023 m. rugsėjo 1 d. pasižymėjo įvarčiu ir rezultatyviu perdavimu rungtynėse prieš Riga FC. 28 min. atliko perdavimą Ralfui Maslovui ir rezultatas tapo 3-1, o 49 min. pats tiksliai smūgiavo į vartus ir Jelgava pirmavo 4-2. Galutinis rungtynių rezultatas 5-3 FS Jelgava naudai.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;

## Šaltiniai

## Nuorodos
* alyga.lt svetainė
* SOCCERWAY
* SOFASCORE
* Transfermarkt
* lietuvosfutbolas.lt
* Globalsportsarchive
Kuchicka Volia

**Kuchicka Volia** () – kaimas šiaurės vakarų Ukrainoje, 20 km į pietryčius nuo Liubešivo.

## Istorija

XIX a. buvo kaimas Pinsko apskrityje, Kuchicka Volios valsčiaus centras.

## Šaltiniai
Voinivka

**Voinivka** (arba ***Voinovka***) gali reikšti vietoves:

## Rusija
* Voinovka, Tiumenės miesto dalis;
* Voinovka, kaimas Baškirijoje.

## Ukraina
* Voinivka, kaimas Poltavos srities Čiutovo rajone;
* Kirovohrado srityje:
** Voinivka, kaimas Aleksandrijos rajone,
** Voinivka, kaimas Novoukrajinkos rajone;
* Voinivka, gyvenvietė Voluinės srities Liubešivo rajone, buvęs miestelis Pinsko apskrityje.
Artemas Ščedras

**Artemas Albertovičius Ščedras** (; g. 1992 m. lapkričio 9 d.) – futbolininkas iš Ukrainos, saugas.

## Karjera
Atstovavo Kijevo „Dynamo“ dubleriams, Lucko „Volyn“, Kropivnyckio „Zirka“, „Oleksandriya“, Donecko „Olimpik“, „Dnipro-1“, Petrovės „Inhulec“ ir Kryvyj Riho „Kryvbas“ ekipoms.

Karinės agresijos prieš Ukrainą metu, buvo išvykęs į Estiją. 2022 metais žaidė Talino „Levadia“.

2022 m. persikėlė į „Prostejov“ klubą, rungtyniavusį Antroje Čekijos lygoje.

### FK Panevėžys
2023 m. sausio mėn. tapo „Panevėžio“ klubo nariu.

2023 m. kovo 5 d. A lygos rungtynėse prieš Gargždų „Bangą“ oficialiai debiutavo „Panevėžio“ klube . Panevėžiečiai sutriuškino varžovus rezultatu 4:0.

2023 m. kovo 12 d. A lygos rungtynėse prieš Riterių klubą pelnė įvartį. Pasirodė po keitimo 79 minutę ir žaidė iki rungtynių pabaigos. Panevėžiečiai sutriuškino varžovus rezultatu 4:0.

2023 m. atstovaudamas „Panevėžio“ klubui sužaidė 27 A lygos rungtynes, pasižymėjo pelnydamas tris įvarčius bei sužaidė ketveriose UEFA Konferencijų lygos atrankos rungtynėse.

2023 m. gruodžio 5 d. tapo žinoma, kad abipusiu susitarimu nutraukta sutartis.

### „Hegelemann“ klubas
2024 m. sausio 12 d. paskelbta, kad futbolininkas prisijungė prie FC Hegelmann.

2024 m. kovo 3 d. debiutavo A lygos rungtynėse prieš Vilniaus rajono Transinvest klubą. Po permainingos kovos pergalę rezultatu 3-2 šventė „Transinvest“ klubas.

2024 m. liepos 4 d. pelnė įvartį A lygos rungtynėse prieš „Panevėžio“ klubą. „Hegelmann“ minimalia persvara 1-0 nugalėjo varžovus.

2024 m. liepos 18 d. pelnė du įvarčius A lygos rungtynėse prieš Gargždų „Bangą“ ir svariai prisidėjo prie pergalės rezultatu 4-2.

2024 m. gruodžio 3 d. tapo žinoma, kad su futbolininku pratęsta sutartis.

2026 m. sausio 2 d. oficialiai paskelbta, kad sudaryta nauja sutartis ir futbolininkas lieka klube.

## Statistika
; A lygos statistika

Spalvų reikšmės:
:  rungtyniavo A lygoje;

## Jaunimo rinktinės
Kitados atstovavo Ukrainos jaunimo rinktinėms. 2008 m. pakviestas į Ukrainos U-17 rinktinę.

2010–2011 m. rungtyniavo Ukrainos U-18 rinktinėje.

## Pasiekimai, įvertinimai
;  su FC Hegelmann
*  **Antroji vieta (1):** 2024 m.

;  su FK Panevėžys
* **[[A lyga|A lygos]] čempionas**: 2023 m.

; Asmeniai įvertinimai
* 2024 m. liepos mėn. geriausias A lygos futbolininkas.

## Išnašos

## Nuorodos
* toplyga.lt svetainė
* SOCCERWAY
* footballfacts.ru
* Transfermarkt
* lietuvosfutbolas.lt
* Globalsportsarchive
Dzialiacičai

**Dzialiacičai** (, ) – kaimas vakarų Baltarusijoje, 30 km į šiaurės vakarus nuo Naugarduko.

## Istorija

XIX a. buvo miestelis, kaimas ir dvaras Naugarduko apskrities Useliubo parapijoje.

## Šaltiniai
Šehbazas Šarifas

**Šehbazas Šarifas** (میاں محمد شہباز شریف; g. 1951 m. rugsėjo 23 d. Lahore) – Pakistano politikas, verslininkas, šalies ministras pirmininkas (nuo 2022 m.).

Brolis – triskart Pakistano premjeras Navazas Šarifas.

## Biografija
Šehbazas Šarifas gimė Lahore, išeivių iš Kašmyro šeimoje. Tėvas buvo kilęs iš Anantnago, o motina – iš Pulvamos.

Š. Šarifas Lahoro GC universitete įgijo menų bakalauro laipsnį. Baigęs studijas, prisijungė prie šeimai priklausančios kompanijos „Ittefaq Group“.

Į politiką įsitraukė XX a. 9-ojo dešimtmečio viduryje drauge su vyresniuoju broliu Navazu, 1988 m. išrinktas į Pandžabo asamblėją. 1990 m. Š. Šarifas išrinktas į Pakistano nacionalinę asamblėją, o 1993 m. – vėl į Pandžabo asamblėją, tapo opozicijos lyderiu. 1997 m. broliui Navazui tapus Pakistano premjeru, Š. Šarifas užėmė Pandžabo vyriausiojo ministro postą. Šias pareigas broliai užėmė iki 1999 m., kai įvyko karinis perversmas ir į valdžią atėjo generolas Pervezas Mušarafas. Aštuonerius metus praleidęs tremtyje Saudo Arabijoje, Š. Šarifas su šeimos nariais į Pakistaną grįžo 2007 m. Netrukus po sugrįžimo, 2008 m., Š. Šarifas vėl tapo Pandžabo vyriausiuoju ministru. Dar sykį šis postas jam atiteko 2013 m. Vadovaujant Š. Šarifui, daug investuota į infrastruktūrą.

2017 m., diskalifikavus brolį Navazą, Š. Šarifas išrinktas Pakistano musulmonų lygos (N) prezidentu, o 2018 m. tapo opozicijos lyderiu.

2020 m. Š. Šarifas suimtas dėl įtarimų pinigų plovimu ir nepagrįstomis pajamomis. Kalėjime praleidęs keletą mėnesių, galiausiai buvo paleistas už užstatą. Pats Š. Šarifas kaltinimus atmetė kaip politiškai motyvuotus.

Nušalinus premjerą Imraną Chaną, 2022 m. balandžio 11 d. prisaikdintas premjeru.

2024 m. kovo 3 d. šalies parlamento išrinktas antrai kadencijai.

## Pažiūros
Skirtingai nuo brolio Navazo, Š. Šarifas laikosi nuosaikesnio požiūrio į kariuomenės vaidmenį šalies gyvenime.

## Asmeninis gyvenimas
Š. Šarifas vedė penkiskart. 1973 m. susituokė su pussesere Nusrat, su ja susilaukė dviejų sūnų ir trijų dukterų. Taip pat turi dukrą iš buvusios santuokos su Aaliya. 2003 m. susituokė su antrąja žmona Tehmina.

## Išnašos
Duok penkis

**Duok penkis** () – 1980 m. Italijoje sukurta komedija, sudaryta iš dviejų atskirų epizodų.

## Turinys

„Aš ir popiežius“

Paprastas vežikas Oracijus mėgsta meluoti, lažintis ir lošti kortomis, tačiau jam dažniausiai nesiseka. Kartą, pralaimėjęs dideles lažybas ir norėdamas atsilošti, susilažina, kad susitiks su pačiu popiežiumi. Ir šį kartą jam pavyksta.

„Šokantis šventikas“

Mažo kaimelio kunigas donas Fulgencijus nepanašus į tradicinį šventiką: jis linksmas, mėgsta šokti bei domisi boksu. Kiekvieną šeštadienį jis persirengęs motociklu vyksta į kitą miestą, kur šoka diskotekose. Jo draugai įtraia, kad Fulgencijus yra užmezgęs romaną ir nusprendžia jį sekti bei išsiaiškinti tiesą.

## Pagrindiniai aktoriai
: *Aktorius – vaidmuo*
* Adriano Celentano – donas Fulgencijus
* Enrico Montesano – Oracijus
* Lilli Carati – Rozana
* Prilippe Leroy – popiežius
* Renzo Montagnani – Bataglini
* Adriana Russo – Ersilė
* Mario Carotenuto – jūreivis 

## Šaltiniai
Eduards Emsis

**Eduardas Emsis** (*Eduards Emsis*; g. 1996 m. vasario 23 d.) – Latvijos futbolininkas, saugas.

Buvo kviečiamas į įvairaus amžiaus Latvijos jaunimo rinktines, o nuo 2018 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje, o vėliau laimę bandė Armėnijoje, Suomijoje ir Albanijoje.

Žinoma, kad 2013 m. rungtyniavo FC Skonto dublerių ekipoje.

Nuo 2014 m. priklausė Metta/LU, kuri rungtyniavo Virsliga.

2019 m. atstovavo „Jelgavos“ klubui, tačiau daug progų pasireišti neturėjo. 

2020 m. sausio mėn. pasirašė sutartį su FC Noah (Armėnija), kuris rungtyniavo Armėnijos aukščiausioje lygoje.

2022 m. sausio mėn. perėjo į FC Lahti (Suomija), kuris rungtyniavo Veikkausliiga.

Nuo 2023 m. sausio mėn. rungtyniavo FC Egnatia (Albanija). 2023 m. sausio 26 d. debiutavo Superlygos rungtynėse prieš Kukesi. Varžovai nugalėjo rezultatu 2-1. Tuo metu Rogožinės „Egnatia“ klubui atstovavo lietuvis Gytis Paulauskas. Su „Egnatia“ klubu pasiekė Albanijos futbolo taurės finalą, kuriame pratęsimo metu palaužė varžovus ir iškovojo trofėjų.

2023 m. rugpjūčio 2 d. tapo žinoma, kad atstovaus Raufoss (Norvegija). Sutartis sudaryta iki 2024 m. pabaigos.

## Latvijos rinktinė
2018 m. vasario 3 d. įvyko žaidėjo debiutas nacionalinėje rinktinėje draugiškose rungtynėse prieš Pietų Korėją. Varžovai palaužė latvius minimaliu rezultatu 1:0.

2021 m. birželio 4 d. rungtynėse prieš Lietuvos rinktinę pasižymėjo pelnydamas įvartį. Latviai nugalėjo lietuvius rezultatu 3:1 ir šventė pergalę. Tuo metu rezultatas buvo lygus (1:1), o po Eduardo Emsio tikslaus smūgio latviai piramvo rezultatu 2:1.

## Pasiekimai
; su Rogožinės „Egnatia“
*  Albanijos futbolo taurė: 2023 m.

## Taip pat skatykite
*  Aivars Emsis – futbolininkas.

## Išnašos

## Nuorodos
* SOCCERWAY
* Transfermarkt
* Globalsportsarchive
Mesiu viską ir atidarysiu čiringitą

**Mesiu viską ir atidarysiu čiringitą** () – 2021 m. sukurta komedija. Filmo pagrindas yra YouTube kanalas „Il Milanese Imbruttito“ bei jame demonstruojamos trumpos istorijos, kurių pagrindinis veikėjas – verslininkas iš Milano bei jį supantys personažai.

## Turinys

Milano reklamos kompanijos vadybininkas Imbruttito po patirtos nesėkmės derantis dėl didelio užsakymo puola į depresiją. Norėdamas jam padėti, draugas įtikina viską mesti ir pakeisti gyvenimo būdą, įsigijant paplūdimio barą. Pasikliaudamas vien pasakojimu, Imbruttito už 350 tūkst. eurų įsigija barą (čiringitą) Sardinijoje, Garroneddu vietovėje. Deja, vieta pasirodo visai ne tokia, kaip jis įsivaizdavo: jokių turistų ir atvykėlių nemėgstantys vietiniai, kovojantys, kad vietovė ir toliau liktų natūralus gamtos prieglobstis.

## Pagrindiniai aktoriai
: *Aktorius – vaidmuo*
* Germano Lanzoni – Imbruttito
* Laura Locatelli – Laura (žmona)
* Brenda Lodigiani – Imbruttita
* Claudio Bisio – viršininkas
* Paolo Calabresi
* Alessandro Betti
* Michele Manca
* Elettra Lamborghini - Elettra Lamborghini

## Šaltiniai
10 taisyklių įsimylėti

**10 taisyklių įsimylėti** () – 2012 m. sukurta komedija.

## Turinys

Markas, drovus studentas, dirbantis darželyje su vaikais, įsimyli gatvėje pastebėtą merginą, tačiau nežino, kaip su ja susipažinti ir ją sudominti. Jo tėvas, plastinių operacijų chirurgas, kuriam sekasi su moterimis, parengia dešimties taisyklių planą, kurios turi padėti Markui susipažinti su Stefanija ir pavergti jos širdį.

## Pagrindiniai aktoriai
: *Aktorius – vaidmuo*
* Guglielmo Scilla – Markas
* Vincenzo Salemme – Renatas
* Enrica Pintore – Stefanija
* Giulio Berruti – Etorė
* Fatima Trotta – Merė 

## Šaltiniai
Orazio Orlando

**Oracijus Orlandas** (; 1933 m. birželio 14 d. – 1990 m. gruodžio 18 d.) buvo italų teatro, kino bei televizijos aktorius.

## Biografija
Orlandas gimė Neapolyje, 1953 m. pradėjo lankyti Dramos akademiją Romoje, tačiau jos nebaigė. 

Pirmieji jo vaidmenys buvo teatro scenoje, kurioje šis pasirodydavo nuo 18 metų. 1958 m. Orlandas debiutavo televizijoje, kur sėkmės sulaukė kriminaliniame seriale „Qui squadra mobile“ (1973). Žymiausi jo vaidmenys kine: juostos „Tyrimas dėl neįtartino piliečio“ (1970), „Gerbiami žmonės“ (1975).

Aktorius mirė eidamas 57 metus, teatro scenoje repeticijos metu patyręs širdies smūgį. 

## Dalinė filmografija

* Lėlytės (1965)
* Santuokinė pareiga (1970)
* Tyrimas dėl neįtartino piliečio (1970)
* Apgautasis (1972)	
* Tai aš (1973)
* Policininkė (1974)
* Lengva nuodėmė (1974)
* Gerbiami žmonės (1975)
* Korleonė (1978)
* Laukinės lovos (1979)
* Spūstis (1979)
* Laukinės lovos (1979)

## Apdovanojimai
* Nastro d'argento (nominacija) – geriausias antrojo plano aktorius (1981)

## Nuorodos

* IMDb profilis

## Šaltiniai
Alessia Scriboni

**Alesija Skriboni** (; g. 1996 m. kovo 20 d. Romoje) – italų aktorė.

## Biografija
Alesija 10 metų šoko baletą, taip pat šiuolaikinius šokius. Vėliau susidomėjo aktoryste, 2015 m. dalyvavo Giancarlo Giannini vadovaujamose kino dirbtuvėse, lankė „Teatro Azione“ ir „HT Studio“ kino mokyklas. Tada išbandė modelio darbą, filmavosi TV reklamose.

2018 m. debiutavo TV seriale „Immaturi“, o po metų – ir kine, Matteo Gentiloni juostoje „Mollami“.

## Filmografija
* Immaturi (2018, serialas)
* Mollami (2019)
* Appena un minuto (2019)
* Baby (2019–2020, serialas)
* Pradėti iš pradžių (2020)
* Nero a meta (2020)

## Nuorodos

* IMDb profilis

## Šaltiniai
Snekas

**Snekas** () arba **Snicas** () – miestas šiaurės Nyderlanduose, Fryzijos provincijoje, į pietvakarius nuo Leuvardeno. 2017 m. sausio mėn. mieste gyveno maždaug 33,8 tūkst. žmonių. Mieste kalbama savitu dialektu, kuris susiformavo iki 1600 m. Miesto simbolis – *Waterpoort* arba *Hoogendster Pijp* vandens vartai.

## Istorija
Įkurtas X amžiuje smėlėtame pusiasalyje, prie svarbaus vandens kelio ir užtvankos.

XIII amžiuje Snekas gavo kelias miesto teises, kurios tapo oficialiomis 1456 m. Tada Snekas tapo vienu iš vienuolikos Fryzijos miestų. Tai buvo miesto klestėjimo metas, kuris tęsėsi maždaug iki 1550 m.

1492 m. pradėta kasti griovį ir statyti sieną aplink miestą. Tais laikais Snekas buvo vienintelis siena aptvertas miestas Fryzijoje.

Iki 2011 m. miestas buvo savarankiška savivaldybė.

## Žymūs žmonės
* Nyck de Vries (g. 1995) – autosporto lenktynininkas, kartingo lenktynių čempionas.
* Sherida Spitse (g. 1990) – futbolininkė, nyderlandų nacionalinės rinktinės kapitonė.
* Pier Gerlofs Donia (apie 1480–1529 m.), Fryzų kovotojas už laisvę, maištininkas ir piratas, žinomas kaip „Grutte Pier“.

## Sportas
* VV Sneek Wit Zwart (SWZ), futbolo klubas
* LSC 1890, vienas seniausių futbolo klubų Nyderlanduose
* ONS Sneek, futbolo klubas
* Black Boys, futbolo klubas
* Waterpoort Boys, futbolo klubas
* Sneeker MHC, ledo ritulio klubas
* VC Sneek, tinklinio klubas
* Neptunia’24, vandensvydžio klubas
* L.T.C. NOMI, teniso klubas
* White Cats Sneek, beisbolo ir softbolo klubas
* FC Gescheurde Knieband, futbolo klubas

## Išnašos

## Nuorodos
* Oficiali miesto svetainė
* Turisto vadovas (anglų k.)
Daphne van Domselaar

**Dafnė van Domselar** (*Daphne van Domselaar*. g. 2000 m. kovo 6 d.) – futbolininkė, vartininkė, atstovavusi Nyderlandų nacionalinei rinktinei.

## Biografija

Vaikystėje ir jaunystėje sportavo LSVV ir „Telstar“ jaunimo komandose.

Nuo 2017 m. rungtyniavo FC Twente. Tapo moterų Eredivisie čempione.

2023–2024 m. atstovavo Aston Villa (Anglija). 2024 m. liepos 31 d. pasirašyta sutartis su Arsenal.

#### Nyderlandų nacionalinė rinktinė
Kitados rungtyniavo Nyderlandų jaunimo rinktinėse. 

Nuo 2022 m. kviečiama į Nyderlandų nacionalinės futbolo rinktinę.

2022 m. vasario 19 d. įvyko debiutas rinktinėje, kai Nyderlandų atstovės rezultatu 3:0 nugalėjo Suomiją.

## Laimėjimai
; su FC Twente
* moterų Eredivisie: 2018–2019, 2020–2021, 2021–2022 m.
* KNVB moterų taurė:
* Eredivisie taurė: 2019–2020, 2021–2022 m.
* Supertaurė: 2022 m.

## Išnašos

## Nuorodos
* SOCCERWAY
* Soccerdonna
* worldfootball
* Weltfussball
* Soccerpunter
Beverveikas

**Beverveikas** () – miestas ir to paties pavadinimo savivaldybė šiaurės Nyderlanduose, Šiaurės Olandijos provincijoje. Įsikūręs maždaug 20 kilometrų į šiaurės vakarus nuo Amsterdamo, į šiaurę nuo Šiaurės jūros kanalo, visai netoli Šiaurės jūros pakrantės. Geležinkelio tunelis ir du greitkelių tuneliai kerta kanalą tarp Beverveiko ir netoliese esančio Harlemo miesto pietinėje kanalo pusėje.

## Istorija
Miestas susiformavo prie Šventosios Agotos bažnyčios, kuri viduramžiais buvo piligrimystės vieta. Tikėta, kad Agota iš Sicilijos ten pasirodė IX amžiuje mergelei iš Velseno, kuri bėgo nuo Kenemerlando grafo.

1276 m. Olandijos grafas Floris V suteikė miestui turgaus teises, o 1298 m. Jonas I patvirtino šias privilegijas.

XVII amžiuje turtingi pirkliai iš Amsterdamo vaizdingose Beverveiko kopose statėsi namus.

1944 m., Antrojo pasaulinio karo metu, vokiečiai surengė keršto akciją. Paėmė įkaitais beveik 500 asmenų, kad priverstų pasiduoti trijų kolaborantų žudikus.

1997 m. kovo 23 d. „Ajax“ sirgaliai susitiko su „Feyenoord“ gerbėjais vadinamajame „Beverveiko mūšyje“. Per šį incidentą vienas „Ajax“ gerbėjas buvo mirtinai sumuštas.

## Žymūs žmonės
* Michel Doesburg (g. 1968) buvęs futbolininkas;
* Dorus de Vries (g. 1980) buvęs futbolininkas;
* Paul de Lange (g. 1981) buvęs futbolininkas;
* Arthur Numan (g. 1969) buvęs futbolininkas;
* Kim-Lian van der Meij (g. 1980) aktorė, dainininkė, dainų autorė
* Daphne van Domselaar (g. 2000) futbolininkė, nacionalinės rinktinės vartininkė.

## Sportas
Rytinėje Beverveiko dalyje įsikūrė lengvosios atletikos asociacija DEM, futbolo asociacija RKVV DEM.

Čia savo sporto aikšteles turi DEM, CVV Jong Hercules, De Kennemers, SV Beverwijk, ledo ritulio klubas BHC Overbos. 

Sporthal Beverwijk – pagrindinė sporto salė.

## Galerija

File:Beverwijk, Grote Kerk foto1 2011-06-12 15.47.JPG|de Grote Kerk
File:Museumkennemerland.jpg|Museumkennemerland
File:Inundatiekanaal van de Pijp naar de inundatiesluis in de Sint Aagtendijk - Beverwijk - 20340663 - RCE.jpg|Inundatiekanaal
File:Relweg 57, Wijk aan Zee 01.jpg|Relweg 57


## Išnašos

## Nuorodos
* Oficiali miesto svetainė
Roberts Savaļnieks

**Robertas Savalniekas** (*Roberts Savaļnieks*; g. 1993 m. vasario 4 d.) – Latvijos futbolininkas, saugas.

Buvo kviečiamas į įvairaus amžiaus Latvijos jaunimo rinktines, o nuo 2016 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje, nuo 2009 m. atstovavo FK Liepājas Metalurgs.

2014 m. buvo išvykęs į Lenkiją, kur bandė įsitvirtinti Jagiellonia Białystok. 

Vėliau tęsė karjerą Latvijoje. Rungtyniavo FK Liepāja, Riga FC, FK RFS.

## Latvijos rinktinė
2016 kovo 25 d. įvyko žaidėjo debiutas nacionalinėje rinktinėje draugiškose rungtynėse prieš Slovakiją, kurios baigėsi nulinėmis lygiosiomis.

2021 m. kovo 30 d. rungtynėse prieš Turkiją pasižymėjo pelnydamas įvartį. 

2022 m. kovo 25 d. pelnė įvartį draugiškose rungtynėse prieš Kuveitą.

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Roberts Uldriķis

**Robertas Uldrikis** (*Roberts Uldriķis*; g. 1998 m. balandžio 3 d.) – Latvijos futbolininkas, puolėjas.

Buvo kviečiamas į įvairaus amžiaus Latvijos jaunimo rinktines, o nuo 2017 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje, o vėliau laimę bandė užsienyje. Žinoma, kad 2015 m. atstovavo Metta/LU, kuri rungtyniavo Virslīga. Nuo 2017 m. priklausė FK RFS, o 2018 m. pasirašė sutartį su FC Sion (Šveicarija). Nuo 2021 m. atstovavo SC Cambuur (Nyderlandai), kuris tuo metu rungtyniavo Eredivisie.

2024 m. atstovavo GS Kallithéa (Graikija). 2024 m. rugpjūčio 26 d. pelnė įvartį Graikijos Superlygos rungtynėse prieš Pirėjo „Olympiakos“. Varžovai pirmavo 1-0, o Roberts Uldriķis išlygino rezultatą (1-1). varžovai nugalėjo po Romano Jaremčuko įvarčio rezultatu 2-1.

2025 m. sausio mėn. persikėlė į Arminia Bielefeld (Vokietija). Klubas rungtyniavo Trečioje lygoje. 2025 m. vasario 21 d. pelnė pirmąjį savo įvartį 3. Liga rungtynėse prieš TSV 1860 München. Arminia Bielefeld sutriuškino varžovus rezultatu 3-0.

## Latvijos rinktinė
2017 m. birželio 12 d. įvyko žaidėjo debiutas nacionalinėje rinktinėje draugiškose rungtynėse prieš Estiją.

2018 m. birželio 9 d. pelnė pirmą įvartį atstvaudamas Latvijai. 
Pasižymėjo draugiškose rungtynėse prieš Azerbaidžaną, kurias latviai pralaimėjo varžovams rezultatu 1:3.

2021 m. birželio 4 d. rungtynėse prieš Lietuvos rinktinę pasižymėjo pelnydamas įvartį. Latviai nugalėjo lietuvius rezultatu 3:1 ir šventė pergalę. Tuo metu rezultatas buvo 2:1, o po Roberto Uldrikio tikslaus smūgio latviai įvirtino pergalė 3:1.

## Išnašos

## Nuorodos
* SOCCERWAY
* Transfermarkt
* Globalsportsarchive
Mirka Sartori

**Mirka Sartori** (pilnas vardas *Mirka Sartori Conte* g. 1944 m. gegužės 24 d.) – italų modelis, 1964 m. laimėjusi grožio konkursą Mis Italija. Tais pačiais metais atstovavo savo šaliai ir Mis Pasaulis konkurse, kuriame pateko į finalą.

## Šaltiniai
Antonella Salvucci

**Antonela Salvuči** (; g. 1981 m. gruodžio 18 d. Čivitavekijoje) – italų aktorė ir laidų vedėja.

## Biografija
Pirmosios sėkmės Antonela sulaukė vaidmenimis TV serialuose „Carabinieri“, „Il maresciallo Rocca“, „Moana“, „Distretto di Polizia“ ir kt. Kine ji atliko tiek antraeilius, tiek pagrindinius vaidmenis vietinių režisierių Aurelio Grimaldi („L'educazione sentimentale di Eugénie“, 2005 m.), Lamberto Bava („The torturer“, 2005 m.) ir Paolo Sorrentino („L'amico di famiglia“, 2006 m.) filmuose. Taip pat fimavosi keliuose užsienio režisierių filmuose, kurie buvo sukurti Italijoje („The Music Box“, „Mission Possible“, „The Beginning:Feel the Dead“). 

Antonela taip pat aktyvi laidų vedėja: jau eilę metų ji turi savo laidą „Ciak si gira“ interneto televizijoje „Primo Italia TV“. Taip pat yra „Fantafestival“ bei Romos kino festivalio vedėja, dirba kanale RAI 2.

2000 m. išmėgino jėgas kaip dainininkė (įrašė sainglą „Fever“ ). 2004 m. pasirodė teatro scenoje, komedijoje „Vampiri“, o 2008 m. miuzikle „Pulcinella“ suvaidino Laros Croft personažą.

## Filmografija

* Il giuoco dei sensi (2001)
* Apri gli occhi e sogna (2002)
* Crazy Blood (2003)
* Cappuccetto rosso sangue (2003)
* L'educazione sentimentale di Eugénie (2005)
* The Torturer (2005)
* L'amico di famiglia (2006)
* Il punto rosso (2006)
* La rabbia (2008)
* Night of the Sinner (2009)
* 5 (Cinque) (2011)
* Bloody Sin (2011)
* Young Europe (2011)
* Bellerofonte (2011)
* Tulpa - Perdizioni mortali (2012)
* Midway - Tra la vita e la morte (2013)
* Milano in the Cage (2015)
* The Voice and the Diva (2015)
* Il carillon (2016)
* The American Connection (2016)
* The Music Box (2018)
* Mission Possible (2018)
* The Beginning: Feel the Dead (2019)
* Frank and Ava (2020)
* Stilema (2021)

## Nuorodos

* IMDb profilis
* mymovies.it profilis

## Šaltiniai
Raimonds Krollis

**Raimondas Krolis** (*Raimonds Krollis*; g. 2001 m. spalio 28 d.) – Latvijos futbolininkas, puolėjas.

Buvo kviečiamas į įvairaus amžiaus Latvijos jaunimo rinktines, o nuo 2020 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje, o vėliau laimę bandė užsienyje.

Žinoma, kad futbolo paslapčių sėmėsi Skonto akademijoje.

Nuo 2018 m. atstovavo Metta/LU klubui, kuris rungtyniavo Virsliga.

Nuo 2021 m. sausio mėn. priklausė Valmiera FC, kuris dominavo Virsliga. 2021 m. tapo vicečempionu, o 2022 m. – čempionu.

2023 m. sausio mėn. pasirašyta ketverių metų sutartis su Spezia Calcio (Italija), kuris tuo metu rungtyniavo Serie A. Nuomos pagrindais perleistas MFK Vyškov (Čekija), o vėliau ir Triestina (Italija).

Nuo 2025 m. vasario 6 d. priklausė FC Slovan Liberec (Slovakija).

## Latvijos rinktinė
2020 m. rugsėjo 6 d. žaidėjo debiutas nacionalinėje rinktinėje įvyko rungtynėse prieš Maltą, kurios baigėsi lygiosiomis 1:1. 54 minutę žaidėjui buvo parodyta geltona kortelė.

## Išnašos

## Nuorodos
* SOCCERWAY
* FLASHSCORE
* Transfermarkt
* Valmiera FC svetainė
* Globalsportsarchive
Pāvels Šteinbors

**Pavelas Šteinboras** (*Pāvels Šteinbors*; g. 1996 m. vasario 23 d.) – Latvijos futbolininkas, vartininkas.

Buvo kviečiamas į įvairaus amžiaus Latvijos jaunimo rinktines, o nuo 2015 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje, o vėliau laimę bandė Anglijoje, Pietų Afrikos Respublikoje, Kipre, Lenkijoje.

Jaunystėje Šteinboras buvo Skonto jaunimo akademijos narys. Nuo 2001 m. rungtyniavo pagrindinėje ekipoje. Klube išbuvo iki 2004 m., bet vartininko pozicijoje nepavyko  konkuruoti su tuometiniu Latvijos rinktinės žaidėju Andrejumi Piedeliu. 

2004 m. sausį Šteinboras prisijungė prie tuometinio „Jūrmalos“ klubo. 

2008 m. sausio 31 d. Šteinboras pasirašė sutartį su Blackpool iki 2007–2008 m. sezono pabaigos su galimybe ją pratęsti dar metams. Vėliau sutartis buvo pratęsta. Šteinboras nuolat žaidė dublerių komandoje, tačiau pirmoje komandoje nepasirodė.

Vėliau žaidėjas grįžo į Latviją. 2009 m. persikėlė į FK Liepājas Metalurgs. 2009 ir 2010 m. sezonuose jis buvo buvo rezerviniu žaidėju, o 2011 m. užėmė pirmojo vartininko vietą. Iš viso „Metalurgo“ gretose sužaidė 53 lygos rungtynes.

2012 m. liepos 15 d. Šteinboras 2012–2013 m. sezonui persikėlė į Pietų Afrikos „Premier“ futbolo lygos klubą „Golden Arrows“. Sezoną pradėjo kaip pirmasis klubo vartininkas, tačiau sezono viduryje prarado vietą.

2013 m. liepos mėn. Šteinboras persikėlė į Lenkijos Ekstraklasą ir po sėkmingo bandomojo laikotarpio pasirašė dvejų metų sutartį su Górnik Zabrze. Jis debiutavo klube 2013 m. rugpjūčio 17 d. Lenkijos taurės rungtynėse prieš GKS Bełchatów, žaisdamas 90 minučių ir išlaikė „sausus“ vartus.

2015–2016 m. sezone atstovavo Néa Salamís Ammóchōstos (Kipras).

2016–2020 m. rungtyniavo Arka Gdynia (Lenkija). Sužaidė per šimtą lygos rungtynių.

2020–2022 m. priklausė Jagiellonia Białystok (Lenkija). 2020 m. liepos mėn. buvo pasirašyta dviejų metų trukmės sutartis.

2022 m. vasarą perėjo į FK RFS (Latvija).

## Latvijos rinktinė
2015 m. lapkričio 13 d. rungtynėse prieš Šiaurės Airiją įvyko žaidėjo debiutas nacionalinėje rinktinėje. Varžovai palaužė latvius minimaliu rezultatu 1:0.

## Išnašos

## Nuorodos
* SOCCERWAY
* Transfermarkt
* Globalsportsarchive
Rihards Matrevics

**Rihardas Matrevičas** (*Rihards Matrevics*; g. 1999 m. kovo 18 d.) – Latvijos futbolininkas, vartininkas.

Buvo kviečiamas į įvairaus amžiaus Latvijos jaunimo rinktines, o nuo 2022 m. atstovavo Latvijos nacionalinei rinktinei.

## Karjera
Futbolo paslapčių sėmėsi „Babīte“ klubo jaunimo ekipose.

Vėliau persikėlė į Angliją. Priklausė West Ham United FC U-18 ir U-21 jaunimo ekipoms.

Nuo 2018 m. rugpjūčio mėn. atstovavo Barnet FC (Anglija).

Nuo 2020 m. spalio mėn. priklausė Hendon FC (Anglija).

Nuo 2021 m. kovo 1 d. priklausė „Valmieros“ klubui, kuris 2021 m. Virsliga buvo antras, o 2022 m. tapo Latvijos čempionais.

2022 m. gruodžio 8 d. pranešta, kad atstovaus Riga FC. Per du sezonus (2023 ir 2024 m.) sužaidė septyniolika rungtynių latvijos aukščiausioje lygoje.

Nuo 2025 m. rungtyniavo FK Auda.

## Latvijos rinktinė
2022 m. kovo 29 d. įvyko žaidėjo debiutas nacionalinėje rinktinėje rungtynėse prieš Azerbaidžaną.
: Latviai palaužė varžovus minimaliu rezultatu 1:0.

## Išnašos

## Nuorodos
* SOCCERWAY
* Transfermarkt
* Globalsportsarchive
Polesės vaivadija

**Polesės vaivadija** () – Lenkijos administracinis-teritorinis vienetas 1921–1939 m. dabartinės vakarų Baltarusijos teritorijoje. Centras – Brestas.

## Istorija

Apskritis įkurta 1921 m. vasario 19 d. iš 9 apskričių. Jos centru parinktas Pinskas, tačiau jau rugsėjį centras perkeltas į Lietuvos Brastą.

## Apskritys

Vaivadijai priklausė 9 apskritys:
* Bresto apskritis
* Drohičino apskritis
* Ivacevičų apskritis
* Kašyrų apskritis
* Kobryno apskritis
* Lunineco apskritis
* Pinsko apskritis
* Pružanų apskritis
* Stolino apskritis

## Šaltiniai

## Nuorodos
* Radzima.net:
** vaivadijos informacija Полесское воеводство (1924)
** apskričių informacija Полесское воеводство (1924)
Igors Tarasovs

**Igoris Tarasovas** (*Igors Tarasovs*; g. 1988 m. spalio 18 d.) – Latvijos futbolininkas, gynėjas.

Buvo kviečiamas į įvairaus amžiaus Latvijos jaunimo rinktines, o nuo 2010 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje, vėliau tęsė karjerą užsienyje.

Buvo išvykęs į Azerbaidžaną, Baltarusiją, Lenkiją, kur bandė įsitvirtinti Jagiellonia Białystok.

Vėliau tęsė karjerą Turkijoje. Grįžo į Lenkiją, persikėlė į Vengriją. Rungtyniavo Graikijoje, grįžo į Latviją, FK Liepāja.

## Latvijos rinktinė
2010 m. kovo 3 d. įvyko žaidėjo debiutas nacionalinėje rinktinėje draugiškose rungtynėse prieš Angolą. Jos baigėsi lygiosiomis (1:1).

2017 m. spalio 10 d. rungtynėse prieš Androą pasižymėjo įvarčiu. Latviai sutriuškino varžovus rezultatu 4-0.

2020 m. spalio 7 d. draugiškose rungtynėse prieš Juodkalniją pelnė įvartį. Šios rungtynės baigėsi lygiosiomis 1-1.

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Elvis Stuglis

**Elvis Stuglis** (*Elvis Stuglis*; g. 1993 m. liepos 4 d.) – Latvijos futbolininkas, gynėjas.

Buvo kviečiamas į įvairaus amžiaus Latvijos jaunimo rinktines, o nuo 2020 m. atstovavo Latvijos nacionalinei rinktinei.

## Karjera
Rungtyniavo Latvijoje. Nuo 2010 m. priklausė JFK Olimps. 2011 m. perėjo į FC Skonto. Įsitvirtinti pagrindinėje sudėtyje nepavyko. 2014 m. pirmoje sezono pusėje rungtyniavo Metta/LU. 2014 m. vasarą perėjo į Jūrmalos „Spartaks“. 2016 ir 2017 m. tapo čempionu. Nuo 2018 m. atstovavo Riga FC. 2018, 2019, 2020 m. tapo čempionu. Nuo 2021 m. priklausė FK RFS. 2021 m. tapo čempionu. 2023 m. išvyko į Chrobry Głogów (Lenkija). Nuo 2024 m. vėl rungtyniavo FK RFS.

## Latvijos rinktinė
2020 m. spalio 7 d. įvyko žaidėjo debiutas nacionalinėje rinktinėje draugiškose rungtynėse prieš Juodkalniją, kurios baigėsi lygiosiomis 1:1.

## Pasiekimai
### Klubiniai pasiekimai
; Virslyga (3)
: su Riga FC: 2018, 2019, 2020 m.
: su Jūrmalos „Spartaks“: 2016, 2017 m.
: su FK RFS: 2021 m.

; Latvijos futbolo taurė (1)
: su Riga FC: 2018 m.

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Ivanas Omelianovičius-Pavlenka

**Ivanas Omelianovičius-Pavlenka** (,  – ) – ukrainiečių karininkas, Ukrainos liaudies armijos generolas.

Jo brolis Michailas taip pat buvo karininkas.

## Biografija
Jis gimė Baku (Rusijos imperija, dabar Azerbaidžanas) kilmingoje šeimoje. 1901 m. tapo Rusijos imperatoriškosios armijos karininku.

Per Pirmąjį pasaulinį karą buvo Rusijos kariuomenės pulkininkas ir vadovavo 8-ajam husarų pulkui. Per Lenkijos–Ukrainos karą jis vadovavo „Navarijos“ grupei kovose dėl Lvovo. Sudarius sąjungą tarp Lenkijos ir Ukrainos Liaudies Respublikos, buvo Atskirosios kavalerijos divizijos vadas.

Po ULR pralaimėjimo gyveno tremtyje Lenkijoje. Nuo 1923 m. gyveno Prahoje.

Antrojo pasaulinio karo metais bendradarbiavo su nacistinės Vokietijos okupacine valdžia. 1941 m. jis tapo 109-ojo policijos bataliono vadu Podolėje. Dalyvavo kovose su sovietų partizanais. Nuo 1943 m. liepos mėn. dirbo kuriant Ukrainos išlaisvinimo armiją.

1944 m. Pavlenka emigravo į Vokietiją, o po karo persikėlė į JAV.

Mirė 1962 m. Čikagoje.

## Išnašos

## Šaltiniai

* *А.&nbsp;О.&nbsp;Буравченков. [http://history.org.ua/?encyclop&termin=Omelianovych_Pavlenko_I Омелянович-Павленко Іван Володимирович]*
* *Коваленко Сергій. Омелянович-Павленко Іван Володимирович / Чорні запорожці: історія полку.&nbsp;— 2-ге видання.&nbsp;— Київ: Стікс, 2015.&nbsp;— 368 с.*
* *https://web.archive.org/web/20110522145518/http://storinka-m.kiev.ua/article.php?lang=eng&id=541*
* *http://www.banderivets.org.ua/index.php?page=pages/zmistd0/200711/article28 *
* *Національна академія наук України, інститут історії України. Іван Дерейко, Місцеві формування німецької армії та поліції у райхскомісаріаті «Україна» (1941—1944 роки).&nbsp;— Київ, 2012.*
* *Олег Шатайло. Спадкоємці козацької слави.*
Vladislavs Sorokins

**Vladislavas Sorokinas** (*Vladislavs Sorokins*; g. 1997 m. gegužės 10 d.) – Latvijos futbolininkas, gynėjas.

Buvo kviečiamas į įvairaus amžiaus Latvijos jaunimo rinktines, o nuo 2020 m. atstovavo Latvijos nacionalinei rinktinei.

## Karjera
Rungtyniavo Latvijoje. Atstovavo FC Skonto (Ryga), FK Jelgava (Jelgava) ir FK RFS (Ryga).

Žinoma, kad 2013 m. atstovavo „Skonto“ dublerių ekipai, o 2014 m. debiutavo ir pagrindinėje „Skonto“ klubo ekipoje.

2016 m. pirmoje pusėje rungtyniavo FK Jelgava, tais metais klubas iškovojo 2015–2016 m. Latvijos futbolo taurę.

2016 m. vasarą perėjo į FK RFS. 2019 ir 2021 m. klubas iškovojo Latvijos futbolo taurę. 2021 m. tapo Latvijos čempionu.

## Latvijos rinktinė
2020 m. lapkričio 11 d. įvyko žaidėjo debiutas nacionalinėje rinktinėje draugiškose rungtynėse prieš San Mariną, kurios baigėsi triuškinančia Latvijos pergale rezultatu 3:0.

## Pasiekimai

### Klubiniai pasiekimai
; Virslyga (1)
: su FK RFS: 2021 m.

; Latvijos futbolo taurė (1)
: su FK RFS: 2019, 2021 m.
: su FK Jelgava: 2015–2016 m.

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Antropoidas (filmas)

**Antropoidas** () – 2016 m. čekų ir britų karinis filmas, kurį režisavo Sean Ellis. Filme vaidina Cillian Murphy, Jamie Dornan, Charlotte Le Bon, Anna Geislerová, Harry Lloyd ir Toby Jones. Jame pasakojama apie operaciją „Antropoidas“ – Antrojo pasaulinio karo metais įvykdytą Reinhardo Heidricho nužudymą, kurį 1942 m. gegužės 27 d. įvykdė išeivijos čekoslovakų kariai Jozefas Gabčikas ir Janas Kubišas.

Filmas išleistas 2016 m. rugpjūčio 12 d. Jungtinėse Valstijose ir 2016 m. rugsėjo 9 d. Jungtinėje Karalystėje. Filmas sulaukė pagyrimų už tikroviškumą ir tikrų įvykių perteikimą. Jis buvo sukurtas už 9 mln. dolerių, bet uždirbo tik 5,3 mln.

## Vaidmenys

* Cillian Murphy  – *Jozef Gabčík*
* Jamie Dornan – *Jan Kubiš*
* Charlotte Le Bon – *Marie Kovárníková*
* Anna Geislerová – *Lenka Fafková*
* Harry Lloyd – *Adolf Opálka*
* Toby Jones – *Hajský*

## Nuorodos

* **. IMDB
* *[https://www.rottentomatoes.com/m/anthropoid Anthropoid]*. Rotten Tomatoes
* *[https://www.boxofficemojo.com/title/tt4190530/ Anthropoid]*. Box Office Mojo

## Išnašos
Dāvis Ikaunieks

**Davis Ikauniekas** (*Dāvis Ikaunieks*; g. 1994 m. sausio 7 d.) – Latvijos futbolininkas, atakuojančio plano saugas.

Buvo kviečiamas į įvairaus amžiaus Latvijos jaunimo rinktines, o nuo 2016 m. atstovavo Latvijos nacionalinei rinktinei.

## Karjera
Rungtyniavo Latvijoje. Atstovavo Liepājas Metalurgs, FK Liepāja ir FK RFS (Ryga). Žinoma, kad 2005 m. atstovavo „Liepājas Metalurgs“ dublerių ekipai. 2012 m. debiutavo pagrindinėje „Liepājas Metalurgs“ klubo ekipoje. Netrukus šis klubas žlugo ir žaidėjas perėjo į naujai suburtą FK Liepāja. 2016 m. nuomos pagrindais rungtyniavo Čekijoje. Atstovavo FC Vysočina Jihlava. 

2017 m. perėjo į FC Vysočina Jihlava ir atstovavo šiam klubui 2017–2018 m. sezone.

2020 m. birželio 20 d. pasirašė trejų metų sutartį su kitu Čekijos klubu. 

FK Jablonec žaidėją nuomos pagrindais skolindavo Latvijos ir Čekijos klubams.

2019 m. paskolintas FK RFS (Latvija). 2019 m. klubas iškovojo Latvijos futbolo taurę. 

Vėliau skolintas FC Fastav Zlín, FK Mladá Boleslav ir FK Liepāja.

### FA Šiauliai
2024 m. sausio 22 d. pranešta, kad futbolininkas atstovaus FA Šiauliai. 2024 m. kovo 1 d. debiutavo klube A lygos rungtynėse prieš Marijampolės „Sūduvą“.

2024 m. kovo 13 d. pelnė du įvarčius rungtynėse prieš „Hegelmann“. Šiauliečiai pirmavo (2-0), tačiau nesugebėjo išsaugoti persvaros. Susitikimas baigėsi lygiosiomis (2-2).

### DPMM
2024 m. gruodžio mėn. tapo žinoma, kad futbolininkas gavo pasiūlymą iš DPMM klubo (Brunėjus) ir išvyko į Aziją. Stipriausias Brunėjaus klubas rungtyniavo kaimyninio Singapūro aukščiausioje lygoje vadinamoje Singapore Premier League.

### FK Kauno Žalgiris
2026 m. sausio 10 d. oficialiai paskelbta, kad futbolininkas prisijungė prie „Kauno Žalgirio“.

2026 m. vasario 23 d. debiutavo TOPLYGA rungtynėse prieš „Riterius“. Susitikimą pradėjo startinėje sudėtyje ir žaidė iki finalinio švilpuko. Riteriai pirmavo po Meinardo Mikulėno įvarčio, tačiau neišlaikė persvaros ir kauniečiai palaužė varžovus rezultatu 2–1. Dāvis Ikaunieks pirmojo kėlinio pabaigoje užsidirbo geltoną kortelę, o rungtynių pabaigoje pelnė pergalingą įvartį.

## Statistika
; A lygos statistika

Spalvų reikšmės: 
: Ekipa žaidė A lygoje;

## Latvijos rinktinė
2016 m. birželio 1 d. įvyko žaidėjo debiutas nacionalinėje rinktinėje rungtynėse prieš Lietuvą, kurios baigėsi Latvijos rinktinės pergale rezultatu 2:1.

2016 m. rugsėjo 2 d. draugiškose rungtynėse prieš Liuksemburgą pelnė įvartį ir rezultatas tapo 1:0. Galutinis šių rungtynių rezultatas buvo 3:1 Latvijos naudai.

## Pasiekimai

### Klubiniai pasiekimai
; Virslīga (1)
: su FK Liepāja: 2015 m.

; Latvijos futbolo taurė (1)
: su FK RFS: 2019 m.

## Išnašos

## Nuorodos
* toplyga.lt svetainė
* SOCCERWAY
* FLASHSCORE
* Transfermarkt
* lietuvosfutbolas.lt 
* Globalsportsarchive
Raivis Jurkovskis

**Raivis Andris Jurkovskis** (*Raivis Andris Jurkovskis*; g. 1996 m. gruodžio 7 d.) – Latvijos futbolininkas, gynėjas.

Buvo kviečiamas į įvairaus amžiaus Latvijos jaunimo rinktines, o nuo 2018 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje.

2013 m. priklausė FK Liepājas Metalurgs ir rungtyniavo šio klubo dublerių ekipoje.

Nuo 2014 m. atstovavo FK Liepāja. Naujai suburta ekipa 2014 m. debiutavo Virsliga. 2015 m. tapo čempionais.

2016 m. perėjo į FK RFS. Virsliga debiutantai užėmė šeštą vietą.

Nuo 2017 m. vėl atstovavo FK Liepāja. 2017 m. tapo vicečempionu.

2021 m. atstovavo Dundalk FC (Airija). 2021 m. Premjer divizione šis klubas užėmė šeštą vietą.

Nuo 2022 m. tęsė karjerą Latvijoje. Rungtyniavo Riga FC. 2022 m. tapo vicečempionu.

## Latvijos rinktinė
2018 m. vasario 3 d. įvyko žaidėjo debiutas nacionalinėje rinktinėje draugiškose rungtynėse prieš Pietų Korėją.
: Korėjiečiai nugalėjo latvius minimaliu skirtumu 1:0.

## Pasiekimai

### Klubiniai pasiekimai
; Virslyga (1)
: su FK Liepāja: 2015 m.

; Latvijos futbolo taurė (1)
: su FK Liepāja: 2017 m.

; Airijos Supertaurė (1)
: su Dundalk FC: 2021 m.

### Rinktinės pasiekimai
; Baltijos futbolo taurė (1)
: Nugalėtojas: 2018 m.

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Antonijs Černomordijs

**Antonijus Černomordijus** (*Antonijs Černomordijs*; g. 1996 m. rugsėjo 26 d.) – Latvijos futbolininkas, gynėjas.

Buvo kviečiamas į įvairaus amžiaus Latvijos jaunimo rinktines, o nuo 2019 m. atstovavo Latvijos nacionalinei rinktinei.

## Karjera
Karjeros pradžioje rungtyniavo Latvijoje. 

Nuo 2014 m. priklausė BFC Daugavpils. Nuomos pagrindais atstovavo Lech Poznań II (Lenkija).

2016 m. perėjo į Riga FC. Nuomos pagrindais 2017 m. trumpai žaidė Pafos FC (Kipras).

Nuo 2017 m. tęsė karjerą Latvijoje. Rungtyniavo Riga FC. 2018, 2019, 2020 m. tapo čempionu.

## Latvijos rinktinė
2019 m. rugsėjo 9 d. įvyko žaidėjo debiutas nacionalinėje rinktinėje draugiškose rungtynėse prieš Austriją. Varžovai sutriuškino latvius rezultatu 6:0.

2020 m. lapkričio 17 d. rungtynėse prieš Andorą pasižymėjo pelnydamas įvartį. Šiose rungtynėse latviai varžovus sutriuškino rezultatu 5:0.

## Pasiekimai
### Klubiniai pasiekimai
; Virslyga (3)
: su Riga FC: 2018, 2019, 2020 m.
; Latvijos futbolo taurė (1)
: su Riga FC: 2018 m.

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive